
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

415. Βα·&μολογΐ'/.ή και μισλολογι/.ή εξέλιξη μετατασσό¬ 
μενου βοηόοΰ οπτό Ανώτατο Εκπαιδευτικό Ίδρυμα σε 
εκπαιδευτική -θέση άλλης βαθμίδας της εκπαίδευσης, 
κατάταξη της προσωρινής ύέσης σε κλάδο, προσδιο¬ 
ρισμός των καθηκόντων της ·&έσης και ρύθμιση -δε¬ 
μάτων κύριας και επικουρικής ασφάλισης του μετα- 
τοισσόμενου.1 

ΑΠΟΦΑΣΕΙΣ 

Διακίνηση των ομολόγων του Δημοσίου σε δραχμές.2 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 415 

Βαθμολογική και μισθολογική εξέλιξη μετατασσόμενου βοη¬ 
θού από Ανώτατο Εκπαιδευτικό Ίδρυμα σε εκπαιδευ¬ 
τική θέση άλλης βαθμίδας της εκπαίδευσης, κατάταξη 
της προσωρινής θέσης σε κλάδο, προσδιορισμός των κα¬ 
θηκόντων της θέσης και ρύθμιση θεμάτων κύριας και 
επικουρικής ασφάλισης του μετατασσόμενου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 37 παρ. 2 του Ν. 1268/82 
(ΦΕΚ 87 Α'). 

2. Την 277/1987 γνωμοδότηση του Συμβουλίου της Επι¬ 
κράτειας. 

Με πρόταση των Υπουργών Προεδρίας της Κυβέρνησης 
και Εθνικής Παιδείας και Θρησκευμάτων, αποφασίζουμε : 

Άρθρο 1. 

Κατάταξη θέσης. 

Η προσωρινή θέση που συστήθηκε σύμφωνα με τις δια¬ 
τάξεις των άρθρων 31, 35 και 37 του Ν. 1268/82 με την 
Βΐ/951/15.10.85 (ΦΕΚ 631/85) απόφαση, όπως διορθώ¬ 


θηκε στο 74 ΦΕΚ τ. Β'/28.2.86, για τη μετάταξη βοηθού 
από Ανώτατο Εκπαιδευτικό Ίδρυμα στη Δευτεροβάθμια 
Εκπαίδευση, κατατάσσεται στον κλάδο Ι1Ε14 πτυχιούχων 
Ιατρικής - Οδοντιατρικής - Φαρμακευτικής και Γεωπονίας 
ειδικότητας Ιατρού (ΜΚ 14-1) της δευτεροβάθμιας εκπαί¬ 
δευσης (αρ. 14 του Ν. 1566/85 — ΦΕΚ 167 τ. Α' και 
ά?θ?. 4 του Ν. 1586/86 — ΦΕΚ 37 τ. Α')». 

Άρθρο 2. 

Μισθολογική και βαθμολογική εξέλιξη 
μετατασσόμενου βοηθού ΑΕΙ 

1. Η προσωρινή θέση του προηγούμενου άρθρου δια¬ 
βαθμίζεται από το βαθμό που κατέχει ο μετατασσόμενος 
κατά τη δημοσίευση του παρόντος ΓΙ.Δ/τος, μέχρι το βαθμό 

Λ'. 

2. Ο μετατασσόμενος ασκεί τα καθήκοντα της θέσης την 
οποία καταλαμβάνει. 

3. Κατά τα λοιπά ισχύουν οι διατάξεις του Ν. 1566/85 
ΦΕΚ 167 τ. Ά. 

4. Για την κατάταξη, τη μισθολογική και βαθμολογική 
εξέλιξη του μετατασσόμενου εφαρμόζονται ανάλογα οι δια¬ 
τάξεις του άρθρου 16 του Ν. 1505/84 ΦΕΚ 194 τ. Α'/3. 
12.84 και του άρθρου 14 του Ν. 1566/85 ΦΕΚ 167 τ. Λ/ 
1985. 

Άρθρο 3. 

Κύρια ασφάλιση 

1. Για τα θέματα κύριας ασφάλισης εφαρμόζονται οι 
ισχύουσες διατάξεις για τους κατέχοντες τακτικές θέσεις 
των αντίστοιχων κλάδων. 

2. Ο χρόνος υπηρεσίας του μετατασσόμενου πριν από τη 
μετάταξή του θεωρείται ότι διανύθηκε για την ασφάλισή 
του, στη θέση μετάταξής του. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 28 Σεπτεμβρίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Ε6Ν. ΠΑΙΔΕΙΑΣ ΚΑΙ βΡΗΣΚΕΥΜΑΤΟΝ 

ΕΦΗΜΕΡΙΣ ΤΗΣ ΚΥΒΕΡΗΗΣΕΩΣ (ΤΕΥΧΟΣ ΠΡΩΤΟ) 


ΑΠΟΦΑΣΕΙΣ 


( 2 ) 


Πράξη Διοικητή αριθ. 1153/5.10.87 
(Άρθρο 1 του Ν. 1266/82) 

Διακίνηση των ομολόγων του Δημοσίου σε δραχμές. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 


Αφού έλαβε υπόψη : 

α) Το άρθρο 1 του Νόμου 1266/82 «όργανα άσκησε ως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις», 

β) Το άρθρο 62 του Ν, 1642/86. 

γ) Το Ν.Δ. 3745/57 όπως τοοποποιήθηκε αε το άοθρο 
4 του Ν. 1266/82. 

δ) Την από 10.11.86 σύμβαση μεταξύ του Δημοσίου 
και της Τράπεζας της Ελλάδος για την ανάθεση στη δεύ¬ 
τερη της διαχείρισης των ομολόγων που εκδίδει το Δημόσιο, 
όπως τροποποιήθηκε με την από 5.5.87 σύμβαση μεταξύ 
των αυτών συ μβ άλλο μέν ω ν. 

ε) ΤηΆ ΠΔ/ΤΕ 873/10.11.86 που αναφέρεται στη δια¬ 
κίνηση των ομολόγων του Δημοσίου με ρήτρα Η(’Λ . 

στ) Τη σκοπιμότητα καθορισμού των βασικών όρων δια¬ 
κίνησης των ομολόγων του Δημοσίου σε δραχμές, αποφά¬ 
σισε τα εξής : 

1. Εξουσιοδοτούνται τα πιστωτικά ιδρύματα που λει¬ 
τουργούν στην Ελλάδα και οι χρηματιστές — μέλη του Χρη¬ 
ματιστηρίου Αξιών Αθηνών να διαθέτουν ομόλογα του Δη¬ 
μοσίου σε δραχμές σε φυσικά και νομικά πρόσωπα ιδιωτικού 
δικαίου του εσωτερικού και εξωτερικού, καθώς και σε νο¬ 
μικά πρόσωπα δημοσίου δικαίου, δημόσιες επιχειρήσεις και 
ασφαλιστικά ταμεία και να εξοφλούν τοκομερίδια και τί¬ 
τλους των ομολόγων κατά τη λήξη τους. 

2. Επιτρέπεται σε φυσικά και νομικά πρόσωπα του εσω¬ 
τερικού ή του εξωτερικού να επενδύουν σε ομόλογα του Δη¬ 
μοσίου σε δραχμές κεφάλαια που προέρχονται από δραχμο¬ 
ποίηση μη υποχρεωτικά εκχωρητέου συναλλάγματος. Οι 
κάτοχοι ομολόγων που αγοράζονται με συνάλλαγμα μη 


υποχρειντικά εκχωρητέο επιτρέπεται να μεταφέρουν στο 
εξωτερικό ή σε λογαριασμό συναλλάγματος στο εσωτερικό 
το προϊόν της εξόφλησης ή της διάθεσης των τίτλων και των 
τοκομεριδίων. Η Διεύθυνση Διεθνών Συναλλαγών της Τρά¬ 
πεζας της Ελλάδος, με διαδικασία που καθορίζεται σε 
σχετική εγκύκλιό -της, θα διαθέτει στους πιστωτικούς οργα¬ 
νισμούς το εκάστοτε απαιτούμενο συνάλλαγμα μετά την 
υποβολή των αναγκαίων κατά την κρίση της δικαιολογητικών. 

3. Επιτρέπεται στους πιστωτικούς οργανισμούς της πα¬ 
ραγράφου 1 να προεξοφλούν ομόλογα του Δημοσίου σε δραχ¬ 
μές πριν από τη λήξη τους. 

4. Δεν επιτρέπεται η επένδυση σε ομόλογα του Δημοσίου 
σε δραχμές από κεφάλαια δεσμευμένων καταθέσεων του 

Α.Ν.' 1704/39. 

5. Οι επιχειρήσεις μπορούν να επενδύουν διαθέσιμέ τοις 
σε ομόλογα του Δημοσίου σε δραχμές, ανεξάρτητα αν χρη¬ 
ματοδοτούνται ή όχι από πιστωτικά ιδρύματα. Την ευχέ¬ 
ρεια αυτή έχουν και οι εταιρείες επενδύσεων χαρτοφυλακίου 
και τα αμοιβαία κεφάλαια του Ν.Δ. 608/1970. 

Κατά τα λοιπά εξακολουθούν να ισχύουν οι περιορισμοί 
του άρθρου 5 παρ. 1 του Ν.Δ. 3745/57. 

6. Η Τράπεζα της Ελλάδος καταβάλλει στους φορείς 
που έχει εξουσιοδοτήσει, για τη διακίνηση σε τρίτους των 
πιο πάνω ομολ.όγων, προμήθειες ως ακολούθως : 

α) Προμήθεια 0,75 % που θα υπολογίζεται στην ονο¬ 
μαστική αξία των ομολόγων που διαθέτουν. 

β) Προμήθεια 0,75 % που θα υπολογίζεται στην ονομα¬ 
στική αξία των ομολόγων και των τοκομεριδίων τρίτων 
που εξοφλούν. 

γ) Πρόσθετη προμήθεια 0.60 % σε κάθε τράπεζα ή 
εξουσιοδοτημένο φορέα ή όμιλο τραπεζών, υπό την προϋπό¬ 
θεση ότι θα εγγράφονται για αγορά ομολόγων (ιιπΟργ- 
\\τί11ίη") αξίας τουλάχιστον δραχμών 3.000 εκατ. και που 
θα υπολογίζεται στη συνολική ονομαστική αξία των ομο- 
λ.όγων. 

Η δαπάνη των πιο πάνω προμηθειών βαρύνει το Δημόσιο, 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
ΔΗΜ. ΧΑΛΙΚΙ ΑΣ 


ΤΥΜΓΜΦΪί· 



